Forma patvirtinta

Lietuvos kultūros tarybos pirmininko

2017 m. rugpjūčio 30 d. įsakymu Nr. VĮ-105(1.1 E)

**INDIVIDUALIOS**

**STIPENDIJOS KULTŪROS AR MENO KŪRĖJUI MOKĖJIMO**

**SUTARTIS**

201\_\_ m. \_\_\_\_\_\_\_\_\_\_\_\_\_\_\_\_d. Nr. \_\_\_\_\_\_\_\_\_\_

 (data ir numeris)

Vilnius

**BĮ Lietuvos kultūros taryba** (toliau – Taryba), atstovaujama pirmininkės Dainos Urbanavičienės, veikiančios pagal įstaigos nuostatus, ir individualiosstipendijos gavėjas (-a) (toliau – Stipendijos gavėjas), toliau kartu šioje Sutartyje vadinami „Šalimis“, o kiekviena atskirai – „Šalimi“, vadovaudamiesi Stipendijų kultūros ar meno kūrėjams skyrimo tvarkos aprašu, patvirtintu Lietuvos Respublikos kultūros ministro 2016 m. kovo 21 d. įsakymu Nr. ĮV-226 „Dėl Stipendijų kultūros ar meno kūrėjams skyrimo tvarkos aprašo patvirtinimo“ (toliau – Aprašas) ir Lietuvos kultūros tarybos 201\_\_\_ m. \_\_\_\_\_\_\_\_\_\_\_\_\_\_\_ d. sprendimu Nr. \_\_\_\_\_\_\_\_\_\_\_\_\_\_, sudarė šią Individualios stipendijos kultūros ar meno kūrėjui mokėjimo sutartį (toliau - Sutartis):

**1. Bendrosios nuostatos**

1.1. Ši Sutartis nustato individualios valstybės stipendijos (toliau – Stipendija) mokėjimo ir atsiskaitymo už gautą Stipendiją tvarką, sąlygas ir terminus.

1.2. Stipendija skiriama Stipendijos gavėjo Tarybai pateiktoje paraiškoje dėl individualios stipendijos kultūros ar meno kūrėjui skyrimo (toliau – Paraiška) nurodytai veiklai vykdyti. Šios veiklos vykdymo laikotarpis yra nuo iki .

**2. Šalių įsipareigojimai**

2.1. Taryba įsipareigoja mokėti Stipendijos gavėjui 600 Eur per mėnesį dydžio Stipendiją iš Kultūros rėmimo fondo lėšų mėn. () mėn. nuo iki . Stipendija išmokama kas mėnesį iki mėnesio 15 d. į Stipendijos gavėjo Sutartyje nurodytą banko sąskaitą. Pirmojo mėnesio Stipendija išmokama iki vasario 15 d.

2.2. Taryba vienašališkai nutraukia Sutartį ir Sutarties 2.1 p. nurodytos Stipendijos nemoka arba jos mokėjimą nutraukia, jeigu atsiranda ar paaiškėja bent viena iš Aprašo 26 p. nurodytų aplinkybių arba paskutinę Sutarties 2.1 p. nurodyto pirmojo mėnesio Stipendijos išmokėjimo termino dieną Stipendijos gavėjas nėra teisės aktų nustatyta tvarka atsiskaitęs už veiklą, kuriai vykdyti Taryba anksčiau buvo skyrusi stipendiją.

2.3. Stipendijos gavėjas įsipareigoja:

2.3.1. įvykdyti Paraiškoje nurodytą veiklą Paraiškoje ir Sutartyje nustatyta tvarka bei sąlygomis iki Sutarties 1.2 p. nurodyto veiklos vykdymo laikotarpio pabaigos;

2.3.2. naudoti Stipendiją tik su Paraiškoje nurodytos veiklos vykdymu susijusioms išlaidoms padengti;

2.3.3. ne vėliau kaip per vieną mėnesį nuo Sutarties 1.2 p. nurodyto laikotarpio pabaigos Tarybai pateikti veiklos ataskaitą, parengtą pagal Tarybos pirmininko patvirtintą formą, ir veiklos, kuriai vykdyti skirta stipendija, įgyvendinimą patvirtinančius dokumentus (sukurtų darbų dokumentaciją fotografijų, video, tekstų ir kt. forma ar pan.). Jeigu ši veikla trunka ne vienerius metus (įskaitant laikotarpį nuo Sutarties pasirašymo iki gruodžio 31 dienos), Stipendijos gavėjas veiklos ataskaitą ir nurodytus dokumentus Tarybai privalo pateikti už praėjusius metus kasmet iki sausio 31 dienos;

2.3.4. nedelsiant raštu informuoti Tarybą, kai atsiranda ar paaiškėja objektyvios aplinkybės, dėl kurių Stipendijos gavėjas nebegali vykdyti veiklos, kuriai vykdyti skirta Stipendija.

2.3.5. jei Paraiškoje nurodyta veikla pristatoma viešai, visoje reklaminėje ir informacinėje medžiagoje nurodyti, kad šią veiklą finansuoja Taryba, naudojant aiškiai matomą Tarybos logotipą Stiliaus vadove nustatyta tvarka (Tarybos logotipas ir Stiliaus vadovas skelbiami Tarybos interneto svetainėje ([www.ltkt.lt](http://www.ltkt.lt)). Kai reklaminės ir (ar) informacinės medžiagos formatas, dydis ar koncepcija neleidžia užtikrinti Tarybos logotipo matomumo ir (ar) pažeidžiami Stiliaus vadove nurodyti reikalavimai, taip pat socialiniuose tinkluose, naudoti tekstinę nuorodą: „Projektą finansuoja Lietuvos kultūros taryba“;

2.3.6. jei apie Paraiškoje nurodytą veiklą yra platinami pranešimai spaudai, nurodyti, kad veiklą finansuoja Lietuvos kultūros taryba, ir šiuos pranešimus, kartu su vaizdo medžiaga pateikti Tarybai el. pašto adresu pranesimai@ltkt.lt. Taryba pasilieka teisę publikuoti šiuos pranešimus ir vaizdo medžiagą (laikantis galiojančių autorių teises saugančių teisės aktų) interneto svetainėje [www.ltkt.lt](http://www.ltkt.lt) ir naudoti Tarybos veiklą pristatančioje informacinėje medžiagoje ir kituose pranešimuose.

2.4. Stipendijos gavėjas privalo Tarybai per jos nustatytą terminą grąžinti visą pagal šios Sutarties 2.1 p. jam išmokėtą Stipendiją, jeigu Stipendijos gavėjas:

2.4.1. Stipendijai gauti pateikė neteisingus ir (ar) suklastotus duomenis (dokumentus);

2.4.2. nevykdo ar netinkamai vykdo Sutarties 2.3.1 – 2.3.2 p. nurodytus įsipareigojimus, išskyrus šios Sutarties 2.3.4 p. nurodytą atvejį, kai Stipendijos mokėjimas yra nutrauktas šios Sutarties 2.2 p. nustatyta tvarka;

2.4.3. nevykdo ar netinkamai vykdo Sutarties 2.3.3 p. nurodytą įsipareigojimą, nebent Stipendijos gavėjas pateikia dokumentus, įrodančius nenumatytas priežastis (*force majeure*), dėl kurių buvo praleistas veiklos ataskaitos pateikimo terminas, ir Tarybos pirmininkas ar jo įgaliotas asmuo nusprendžia jį atnaujinti.

2.5. Stipendijos gavėjui nevykdant ar netinkamai vykdant Sutarties 2.4 p. nurodytą įsipareigojimą, Tarybai negrąžinta Stipendijos dalis išieškoma teisės aktų nustatyta tvarka, o Stipendijos gavėjas praranda teisę trejus metus teikti paraiškas ir gauti valstybės biudžeto lėšas iš Kultūros ministerijos metiniame veiklos plane nurodytų programų priemonių.

#

#  3. Baigiamosios nuostatos

3.1. Šalys susitaria, kad visi su šia Sutartimi susiję ar dėl jos vykdymo, pažeidimo, nutraukimo ar negaliojimo kilę ginčai, pretenzijos, nesutarimai sprendžiami derybų būdu. Jei susitarimo nepavyksta pasiekti derybomis, ginčai sprendžiami Lietuvos Respublikos įstatymų nustatyta tvarka.

3.2. Už Sutartyje nurodytų Stipendijos gavėjo rekvizitų teisingumą bei savalaikį Tarybos informavimą jiems pasikeitus atsako Stipendijos gavėjas.

3.3. Jeigu Šalis negali vykdyti Sutartyje nustatytų pareigų, nedelsdama raštu apie tai informuoja kitą Šalį ir kreipiasi į ją dėl Sutarties papildymo, pakeitimo ar nutraukimo.

3.4. Sutarties papildymai ir pakeitimai galioja tik raštu susitarus abiem Šalims.

3.5. Sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

3.6. Sutartis įsigalioja jos pasirašymo dieną ir galioja, iki Šalys visiškai įvykdys savo įsipareigojimus pagal ją.

3.7. Pasirašydamas šią Sutartį Stipendijos gavėjas patvirtina, kad:

3.7.1. perskaitė Aprašą ir Sutartį, suprato jų turinį, visos Aprašo ir Sutarties nuostatos jam yra žinomos, aiškios, suprantamos ir priimtinos;

3.7.2. nėra Aprašo 29 p. nurodytų ar kitų aplinkybių, ribojančių šios Sutarties pasirašymą.

 **4. Šalių rekvizitai ir jų atstovų parašai**

|  |  |
| --- | --- |
| **Lietuvos kultūros taryba** | **Stipendijos gavėjas** |
|   |  |
| Kodas 302951857 |  |
| Naugarduko g. 10, LT-01309 Vilnius  |  |
| Sąsk. Nr. LT 41 7300 0101 3765 0854  | Sąsk. Nr.  |
| AB „Swedbank“ |  |
| Banko kodas 73000 | Banko kodas  |
| Tel. (8-5) 255 9357  | Tel. Nr.  |
| El. paštas: info@ltkt.ltPirmininkė Daina Urbanavičienė | El. paštas  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

A.V. *(parašas) (parašas)*